cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.153
title: "คอมมิวนิสม์" ในทัศนะของปัญญาชนพุทธสมัยใหม่: ประวัติศาสตร์ภูมิปัญญาของกระบวนการกลายเป็นพุทธสมัยใหม่ในประเทศไทยปลายพุทธศตวรรษที่ 24 ถึง 25

description: กลางพุทธศตวรรษที่ 25 เป็นช่วงของการพัฒนาพุทธศาสนาเข้าสู่สภาวะสมัยใหม่ซึ่งได้รับมรดกมาจากปลายพุทธศตวรรษที่ 24 ปรากฏออกมาอย่างเด่นชัดที่สุด พัฒนาการทางภูมิปัญญาศาสนาพุทธพัฒนาแยกออกไปเป็นสองทางคือศาสนาพุทธแบบราชการไทยกับศาสนาพุทธสมัยใหม่ อย่างหลังนี้ได้นำทฤษฎีของลัทธิคอมมิวนิสม์เข้ามาเป็นไวยากรณ์ร่วมในการอธิบายพัฒนาการของสังคมและประวัติศาสตร์ไทยแทนที่ศาสนาพุทธแบบราชการไทย การศึกษานี้เริ่มโดยตั้งคำถามกับประวัติศาสตร์นิพนธ์กระแสหลักของพุทธไทยที่มักควบรวมเอาพัฒนาการของศาสนาพุทธไทยเข้าเป็นหนึ่งเดียวกับบทบรรยายทางรัฐชาติ และใช้วิธีวิจัยทางประวัติศาสตร์ในการวิเคราะห์ชุดหลักฐานที่แสดงให้เห็นว่าศาสนาพุทธแบบราชการไทยเลือกรับพัฒนาการทางการศึกษาบาลีไวยากรณ์ ในขณะเดียวกันก็ปฏิเสธการมีส่วนร่วมกับขบวนการรื้อฟื้นพุทธ ผลคือการปฏิรูปการศึกษาของราชวงศ์จักรีได้สร้างปัญญาชนพุทธสมัยใหม่ขึ้นมาซึ่งเป็นผู้อ่านและตีพิมพ์ทฤษฎีมาร์กซิสม์ลงในนิตยสาร อักษรสาส์น พ.ศ. 2492 – 2495 ปัญญาชนพุทธสมัยใหม่เหล่านี้ได้แสดงให้เห็นถึงการสั่นคลอนความรู้ทางญาณวิทยาเดิม (epistemic uncertainty) พหุนิยมของศาสนา (religious pluralism) การคุกคามของสุญนิยมหรือการล่มสลายของศีลธรรม (threat of nihilism) วิทยาศาสตร์กับศาสนา (science and religions) สงคราม (war) และการทำลายสิ่งแวดล้อม (environment destruction) ด้วยวิธีคิดแบบวัตถุนิยมประวัติศาสตร์และวัตถุนิยมวิภาษวิธี โดยสรุป นี่เป็นพัฒนาการทางภูมิปัญญาศาสนาที่สำคัญแต่ถูกละเลยไปจากประวัติศาสตร์นิพนธ์ศาสนาพุทธไทยกระแสหลัก และเป็นการเผยให้เห็นถึงการท้าทายกระบวนทัศน์ศาสนาพุทธของรัฐราชการไทยอย่างตรงไปตรงมาจนก่อให้เกิดการปรับปรุงอิทธิพลของศาสนาพุทธ ของรัฐราชการอย่างสำคัญ ความหวังของพวกเขาคือการมุ่งมั่นเปลี่ยนแปลงสังคมในระดับมูลฐานซึ่งยกย่องให้ประชาชนเป็นองค์ประธานของประวัติศาสตร์แห่งชาติและเพื่อเป็นการทำทางไปสู่อนาคตยุคพระศรีอาร์ยเมตไตรยซึ่งวางอยู่บนพื้นฐานความเชื่อของชาวพุทธมาโดยตลอด
DOI: 10.14457/tu.the.2022.154
title: เนื้อหาและกลวิธีทางภาษาในบทความเกี่ยวกับสุขภาพในเว็บไซต์ของสำนักงานกองทุนสนับสนุนการสร้างเสริมสุขภาพ (สสส.)

description: งานวิจัยนี้มีวัตถุประสงค์เพื่อศึกษาเนื้อหา โครงสร้างปริจเฉท และกลวิธีทางภาษาที่ใช้ในบทความเกี่ยวกับสุขภาพในเว็บไซต์สำนักงานกองทุนสนับสนุนการสร้างเสริมสุขภาพ (สสส.) โดยเก็บรวบรวมข้อมูลจากบทความเกี่ยวกับสุขภาพในเว็บไซต์ www.thaihealth.or.th ในหมวดหมู่ “ทันกระแสสุขภาพ” ตั้งแต่เดือนมกราคม พ.ศ. 2561 ถึงเดือนธันวาคม พ.ศ. 2561 จำนวน 104 บทความ ผลการศึกษาพบว่าเนื้อหาในบทความเกี่ยวกับสุขภาพแบ่งออกเป็น 2 ประเภท ได้แก่ 1) เนื้อหาเกี่ยวกับสุขภาพ พบทั้งหมด 12 ประเภท ได้แก่ โรคภัยไข้เจ็บ อาหารและโภชนาการ การออกกำลังกาย การพัฒนาจิตใจ บุหรี่ สุรา และสารเสพติด การป้องกันอุบัติเหตุ การสร้างความสัมพันธ์กับผู้อื่น สุขภาพความงาม การส่งเสริมพัฒนาการลูก การดูแลสุขภาพแบบธรรมชาติ การดูแลตนเองทั่วไป ยาและสมุนไพร 2) เนื้อหาด้านอื่น ๆ ที่ส่งผลต่อสุขภาพ แบ่งออกเป็น 2 ประเภท ได้แก่ ปัญหาในสังคม และการประชาสัมพันธ์โครงการหรือกิจกรรมผลการศึกษาด้านโครงสร้างปริจเฉทพบว่าโครงสร้างปริจเฉทแบ่งออกเป็น 7 ส่วน ได้แก่ ชื่อบทความ ที่มาของข้อมูล ส่วนนำ ส่วนเนื้อหา ส่วนสรุป สื่อประสม และโครงสร้างการมีส่วนร่วม กลวิธีทางภาษาที่ใช้ในเว็บไซต์สำนักงานกองทุนสนับสนุนการสร้างเสริมสุขภาพ (สสส.) แบ่งได้ 13 กลวิธี ได้แก่ 1) การให้รายละเอียด 2) การอ้างถึง 3) การใช้คำแสดงเจตนาในการชี้นำ 4) การทำให้ดูเป็นเรื่องเล็กน้อย 5) การให้เหตุผล 6) การใช้ประโยคเงื่อนไข 7) การเชิญชวน 8) การแสดงการสั่ง 9) การใช้คำถามเชิงวาทศิลป์ 10) การใช้อุปลักษณ์ 11) การทำให้กลัว 12) การใช้สำนวน และ 13) การเสนอทางเลือกที่ดีกว่า กลวิธีทางภาษาดังกล่าวมีวัตถุประสงค์ในการสื่อสาร 6 ประการ ได้แก่ 1) เพื่อโน้มน้าวใจผู้อ่าน 2) เพื่อแจ้งสารไปยังผู้อ่าน 3) เพื่อสร้างความน่าเชื่อถือ 4) เพื่อให้ผู้อ่านเห็นภาพได้อย่างชัดเจนและเป็นรูปธรรม 5) เพื่อดึงดูดความสนใจผู้อ่าน และ 6) เพื่อสร้างภาพลักษณ์ที่ดีให้องค์กร
DOI: 10.14457/tu.the.2022.155
title: กระบวนการตั้งชื่ออาหารในภาษาไทยถิ่นเหนือตามแนวทฤษฎีอรรถศัพท์

description: การวิจัยนี้ เป็นการศึกษากระบวนการตั้งชื่ออาหารในภาษาไทยถิ่นเหนือ ซึ่งเป็นการศึกษาและวิเคราะห์ด้านโครงสร้าง ความหมายและความสัมพันธ์ของความหมายตามแนวคิดของทฤษฎีอรรถศัพท์ ผลการวิจัย พบว่าโครงสร้างของการตั้งชื่ออาหารแบ่งเป็น 2 โครงสร้าง ได้แก่ โครงสร้างการตั้งชื่ออาหารแบบตรง และโครงสร้างของการตั้งชื่ออาหารแบบเปรียบเทียบ ในโครงสร้างแบบแรก เป็นโครงสร้างที่ขึ้นต้นด้วย คำที่มีความหมายเกี่ยวกับส่วนผสมอาหาร วิธีการทำอาหาร ชนิดของอาหาร ลักษณะของอาหารและชื่อเฉพาะของอาหาร ส่วนโครงสร้างแบบที่สองหรือโครงสร้างการตั้งชื่ออาหารแบบเปรียบเทียบ จะแยกออกเป็น 2 โครงสร้างย่อย ได้แก่ โครงสร้างการตั้งชื่ออาหารแบบเปรียบเทียบสมบูรณ์ และโครงสร้างการตั้งชื่ออาหารแบบเปรียบเทียบบางส่วน ซึ่งจะพบความเปรียบ 8 ความเปรียบด้วยกัน ได้แก่ ความเปรียบมนุษย์ ความเปรียบอาการมนุษย์ ความเปรียบอวัยวะของมนุษย์ ความเปรียบสิ่งเหนือธรรมชาติ ความเปรียบสัตว์ ความเปรียบเวลา ความเปรียบจำนวนนับ และความเปรียบตำแหน่งของสถานที่ในด้านความสัมพันธ์ทางความหมายในการตั้งชื่ออาหารนั้น จำแนกประเภทของความสัมพันธ์ตามแนวทางการวิเคราะห์ของทฤษฎีอรรถศัพท์ โดยผู้วิจัยแยกอาหารออกเป็น 3 กลุ่ม คือ กลุ่มอาหารคาว กลุ่มอาหารว่าง และกลุ่มอาหารหวาน และพบว่ามีกระบวนของความสัมพันธ์ทางความหมายที่ใช้ในการตั้งชื่ออาหาร เป็น 2 กระบวนการ ได้แก่ กระบวนการตั้งชื่ออาหารแบบตรง และกระบวนการตั้งชื่ออาหารแบบเปรียบเทียบ ในกระบวนการแรก พบความสัมพันธ์ทางความหมายแบบการจัดกลุ่มในอาหารทั้งสามประเภท ส่วนกระบวนการตั้งชื่ออาหารแบบเปรียบเทียบ ความสัมพันธ์ทางความหมายจะเป็น 2 แบบ คือ การจัดกลุ่มและการมีความหมายตรงข้าม โดยหน่วยศัพท์จะจัดอยู่ใน 3 วงความหมาย ได้แก่ วงความหมายสิ่งมีชีวิต วงความหมายสิ่งไม่มีชีวิต และวงความหมายสิ่งเหนือธรรมชาติ ตามลำดับ
DOI: 10.14457/tu.the.2022.156
title: บทแปลเรื่องสั้นคัดสรรจากรวมเรื่องสั้นนิทานวันจันทร์ (Contes du Lundi) ของอาลฟงส์ โดเดพร้อมบทวิเคราะห์

description: ใน ค.ศ. 2020 ที่ผ่านมา นับเป็นวาระครบรอบ 150 ปี สงครามฝรั่งเศส-ปรัสเซีย ผู้แปลเลือกสรรเรื่องสั้นที่มีพื้นเรื่องเกี่ยวเนื่องกับสงครามครั้งนี้จากหนังสือ Contes du lundi ประพันธ์โดยอาลฟงส์ โดเด มาจัดทำวิทยานิพนธ์ โดยมีวัตถุประสงค์เพื่อฝึกฝนการแปลโดยใช้ทฤษฎีการแปลแบบยึดความหมายของสถาบันชั้นสูงด้านการล่ามและการแปลแห่งกรุงปารีส (E.S.I.T) อีกทั้งเพื่อทบทวนเหตุการณ์สำคัญทางประวัติศาสตร์ในครึ่งหลังของคริสต์ศตวรรษที่ 19 วิทยานิพนธ์เล่มนี้แบ่งออกเป็นสองภาคภาคหนึ่งประกอบด้วยบทแปลเรื่องสั้นคัดสรร 8 เรื่อง ได้แก่ “บทเรียนอำลาครูอาแมล” (La dernière classe ) “เด็กชายสายลับ” (L’enfant espion) “แม่” (Les mères) “ล้อมเบอร์ลิน” (Le siège de Berlin) “วีรกรรมของเบลีแซร์” (Le Prussien de Bélisaire) “เรือข้ามฟาก” (Le bac) “พลธง” (Le porte-drapeau) และ “ความตายของโชแว็ง” (La mort de Chauvin) ภาคสองคือบทวิเคราะห์ ประกอบด้วยการทำความเข้าใจต้นฉบับและการถ่ายทอดความหมายสู่บทแปล ในภาคนี้แบ่งออกเป็น 5 บท ได้แก่ บทที่ 1 ลักษณะของต้นฉบับและงานประพันธ์ของอาลฟงส์ โดเด บทที่ 2 องค์ประกอบในการเล่าเรื่อง บทที่ 3 เทคนิคในการเล่าเรื่อง บทที่ 4 ความรู้เสริม และ บทที่ 5 การถ่ายทอดความหมายสู่บทแปล
DOI: 10.14457/tu.the.2022.157
title: กลวิธีการแปลสำนวนกลุ่ม "くれる" ในหนังสือการ์ตูนภาษาญี่ปุ่นเป็นภาษาไทย

description: งานวิจัยนี้มีจุดประสงค์เพื่อศึกษากลวิธีการแปลสำนวน くれる (Kureru) ที่เป็นธรรมชาติโดยอ้างอิงจากหนังสือการ์ตูนต้นฉบับภาษาญี่ปุ่นที่ได้รับลิขสิทธิ์ในการแปลและตีพิมพ์เป็นภาษาไทย ในช่วงระหว่างปี ค.ศ. 2007 ถึง 2020 โดยจะศึกษาทั้งกรณีที่สำนวน くれる (Kureru) ถูกใช้เป็นกริยาแท้ เป็นกริยาช่วย รวมถึงเป็นคำแสดงการยกย่อง โดยมีขอบเขตการศึกษาดังต่อไปนี้ 1.สำนวน (Nを)くれる 2.สำนวน (Nを)ください 3.สำนวน (V)てくれる4.สำนวน (V)てください รวมไปถึง ～てくださいませんか,～てくれませんか, ～てくれない, ～てくれ และ ～てจากการศึกษาพบว่าสำนวนแรกくれる มักทำหน้าที่ในฐานะของคำกริยาแท้ เมื่อเข้าไปอยู่ในรูปประโยคแล้ว มักมีแนวโน้มจะถูกแปลว่า “ให้” “ยกให้” “มอบ(โอกาส)ให้” “ยอมให้” สำนวนที่สอง (Nを)ください เมื่อเข้าไปอยู่ในรูปประโยคแล้ว มักมีความหมายไปในเชิงการขอบางสิ่งอย่างสุภาพ อาจมีแนวโน้มถูกแปลเป็นภาษาไทยว่า “ขอ” ,“ขอ...หน่อย” สำนวนที่สาม (V)てくれる มีแนวโน้มจะถูกแปลเนื้อหาเกี่ยวกับ ผลการกระทำ การถูกกระทำ หรือ ผลกระทบจากสิ่งแวดล้อม โดยพบมากในภาษาสุภาพ ภาษาเชิงยกย่องหรือถ่อมตน ในบางกรณีสำนวนนี้ยังถูกใช้เพื่อแสดงความไม่พอใจต่อสิ่งที่เกิดขึ้น แต่ในบางกรณีหากแปลตรงตามบริบท อาจมีแนวโน้มถูกแปลด้วยคำว่า “ได้รับมา” “ถูก...ให้ทำ” “ให้” หรือ “ทำให้” ซึ่งในสำนวนที่สาม พบตัวอย่างการละคำ หรือไม่แปลเป็นภาษาไทยเพื่อคงความเป็นธรรมชาติของบริบทไว้หลายตัวอย่างสำนวนที่สี่ (V)てください, ～てくださいませんか, ～てくれませんかในสำนวนที่สี่จะเป็นไปในเชิงคำสั่งที่เป็นทางการหรือกึ่งทางการ อาจมีแนวโน้ม ถูกแปลด้วยคำว่า “ช่วย”, “กรุณา” หรือ “ควร” , “ต้อง” และในบางกรณีจะสามารถแปลได้ว่า“เชิญ” , “โปรด” แต่ ～てくれない , ～てくれ และ ～て มักพบในการสนทนาที่ไม่เป็นทางการ และอาจมีแนวโน้มถูกแปลเป็นภาษาไทยว่า “ขอ”, “ช่วย”, “ช่วยทำ...หน่อย” หรือถูกแปลเป็นประโยคขอความช่วยเหลือจากคนใกล้ชิด โดยสรุปแล้ว จากการศึกษาและทบทวนวรรณกรรมเกี่ยวกับกลวิธีการแปลสำนวนくれる (Kureru) ผู้วิจัยสามารถจัดแบ่งวิธีการแปลสำนวนนี้ได้เป็น 2 กรณีคือ 1. สำนวนくれる (Kureru) สามารถแปลความหมายว่า “ให้ - รับ” หรือแปลตามบริบทในภาษาไทยได้อย่างเป็นธรรมชาติ2. สำนวนくれる (Kureru) ถูกรับรู้ว่ามีอยู่ในประโยค แต่ไม่มีความจำเป็นต้องแปลเป็นภาษาไทยเพื่อคงความเป็นธรรมชาติของบริบท
DOI: 10.14457/tu.the.2022.158
title: ปัจจัยที่ส่งผลต่อพฤติกรรมการให้ความร่วมมือของผู้รับการตรวจสอบภายในของบริษัทในกลุ่มธุรกิจปิโตรเลียมและปิโตรเคมี

description: งานวิจัยเรื่อง “ปัจจัยที่ส่งผลต่อพฤติกรรมการให้ความร่วมมือของผู้รับการตรวจสอบภายในของบริษัทในกลุ่มธุรกิจปิโตรเลียมและปิโตรเคมี” มีวัตถุประสงค์เพื่อศึกษาระดับพฤติกรรมการให้ความร่วมมือของผู้รับการตรวจสอบภายในของบริษัทและศึกษาปัจจัยที่ส่งผลต่อพฤติกรรมการให้ความร่วมมือของผู้รับการตรวจสอบภายในของบริษัท เพื่อนำมาเป็นแนวทางทางการพัฒนาและปรับปรุงให้การตรวจสอบภายในขององค์กรมีคุณภาพยิ่งขึ้นไป และสามารถนำผลจากการศึกษาไปประยุกต์ใช้กับงานตรวจสอบหรือการปฏิบัติงานอื่น เพื่อก่อให้เกิดความร่วมมือในการทำงานร่วมกันการวิจัยนี้เป็นการวิจัยเชิงสำรวจ (Exploratory Study) โดยใช้แบบสอบถามในการเก็บรวบรวมข้อมูล ผู้ตอบแบบสอบถามได้แก่ ผู้ตรวจสอบภายในทั้งสำนักงานใหญ่และสาขาของบริษัทจดทะเบียนในตลาดหลักทรัพย์ซึ่งประกอบธุรกิจอุตสาหกรรมปิโตรเลียมและปิโตรเคมีแห่งหนึ่ง จำนวน 386 คนผลการวิจัยพบว่า ผู้รับการตรวจสอบภายในของบริษัทมีพฤติกรรมการให้ความร่วมมือในทุกกระบวนการ ไม่ว่าจะเป็นขั้นตอนก่อนการตรวจสอบ ระหว่างการตรวจสอบ หลังการตรวจสอบ และขั้นตอนโดยรวม ในระดับสูงที่สุด และจากผลการศึกษาปัจจัยที่ส่งผลต่อพฤติกรรมการให้ความร่วมมือของผู้รับการตรวจสอบภายในของบริษัทพบว่า ปัจจัยด้านการสื่อสารในการตรวจสอบภายในและปัจจัยด้านการมีเป้าหมาย วัตถุประสงค์ และผลลัพธ์ที่ชัดเจนในการตรวจสอบภายใน ส่งผลเชิงบวกต่อพฤติกรรมการให้ความร่วมมือของผู้รับการตรวจสอบภายในในทุกกระบวนการตรวจสอบ และปัจจัยด้านความมั่นใจในการปฏิบัติงานของผู้ตรวจสอบภายใน ไม่ส่งผลต่อพฤติกรรมการให้ความร่วมมือของผู้รับการตรวจสอบภายในในการตรวจสอบทุกกระบวนการเช่นกัน
DOI: 10.14457/tu.the.2022.159
title: ศึกษาโครงสร้างและพฤติกรรมการแข่งขันของธุรกิจจำหน่ายเครื่องจักรบรรจุของเหลว

description: งานศึกษานี้วิเคราะห์โครงสร้างตลาดและพฤติกรรมการแข่งขันของผู้ประกอบการธุรกิจจำหน่ายเครื่องจักรบรรจุของเหลวในประประเทศไทย โดยใช้การวิเคราะห์ตามแนวคิด Structure-Conduct-Performance หรือ S-C-P Approach แนวคิดปัจจัยกดดัน 5 ประการ (Five Forces Model) และแนวคิดแบบจำลองธุรกิจ (Business Model Canvas) เพื่อวิเคราะห์รูปแบบโครงสร้างและพฤติกรรมการแข่งขันภายในตลาด การศึกษาได้รวบรวมข้อมูลทุติยภูมิที่เกี่ยวข้องและทำการสัมภาษณ์เชิงลึกจากตัวอย่างกลุ่มผู้ประกอบการธุรกิจในอุตสาหกรรมจำนวน 8 บริษัท จากทั้งหมด 15 บริษัท ผลศึกษาพบว่าธุรกิจจำหน่ายเครื่องจักรบรรจุของเหลวภายในประเทศไทยมีรูปแบบโครงสร้างตลาดเป็นตลาดกึ่งแข่งขันกึ่งผูกขาดเนื่องจากในตลาดมีผู้ประกอบการจำนวนมาก เครื่องจักรและบริการของผู้ประกอบการแต่ละรายมีความแตกต่างกันและทดแทนกันได้ไม่สมบูรณ์ทำให้ผู้ประกอบการมีกำไรส่วนเกิน การศึกษาพบอุปสรรคในการเข้าสู่ตลาดของผู้ประกอบการรายใหม่อันประกอบด้วยอุปสรรคด้านความรู้เกี่ยวกับเครื่องจักรบรรจุของเหลว อุปสรรคด้านเงินทุน อุปสรรคด้านตราสินค้าและความน่าเชื่อถือ ผู้ประกอบการมีพฤติกรรมการแข่งขันทางด้านราคาไม่มาก ส่วนใหญ่จะแข่งขันกันทางด้านไม่ใช่ราคาเป็นหลักด้วยการมีช่องทางการโฆษณาสื่อออนไลน์ที่หลากหลาย การส่งเสริมการขายและการแข่งขันด้านบริการหลังการขาย ผู้ประกอบการที่ยังมีกำไรในช่วงวิกฤติไวรัสโควิด-19 คือ ผู้ประกอบการที่สามารถปรับกลยุทธ์และโมเดลการทำธุรกิจตามสภาพแวดล้อมที่เปลี่ยนไปได้อย่างมีประสิทธิผล
DOI: 10.14457/tu.the.2021.1169
title: Developing a performance measurement framework for logistics service provider

description: The main objective of this research is to develop and propose a logistics service provider’s (LSP) performance measurement framework that can support the logistics industry's needs in enhancing its competitive advantages. The current status of the literature on LSP performance measurement is examined that enables the understanding and discussion of the research domain of LSP performance measurement. In addition, the performance indicators which reflect LSPs’ performance are identified. These research findings are revealed through the main research question, which is: “What is the most comprehensive way or holistic approach to measure LSPs’ performance?”However, it realizes that there was no common definition for LSP and it is necessary to develop a unified definition of LSP for the identification of the unit of analysis. Then, a proposed definition, a scope and the keywords are the input for a systematic literature review. As the result, the systematic literature review encompasses all five research domains both financial and non-financial dimensions and it will be used as a core dimension of LSPs’ performance measurement to develop a conceptual framework. Hence, the five performance dimensions and a concept of systems model are conceptualized to develop LSPs’ performance framework. A survey with the Thai’s LSPs was conducted by using a questionnaire-based survey and telephone interview as a main methodology to increase data validity. In this study, the Confirmatory Factor Analysis (CFA) was utilized to identify the significant indicators of each performance dimension and the Structural Equation Modeling (SEM) technique was used to test the theoretical framework. The results from CFA and SEM identify a relationship of which inputs performance have impact or have relationships with outputs performance that is a final model of LSPs’ performance measurement. However, after the developing of this unified framework, it is also interesting to know who perform better within the group. Therefore, a benchmark practice is conducted by plotting a LSPs’ performance score in a scatter chart to compare between input dimension and output dimension. This study has two contributions for both academic and business sectors. For the academic contribution, it presents literature related to a single consistent definition of LSP and also discovers five key performance dimensions and a list of significant indicators which is a core concept of LSP performance measurement. These finding can be used as a concept or procedure on how to develop a performance measurement framework. While the practical contribution is LSP can acknowledge its current performance and be able to benchmark it with the logistics provider's database. The framework also provides a guideline to improve their operational performance and maintain competitive advantages.
DOI: 10.14457/tu.the.2022.160
title: The study of behavioral design as a marketing tool to raise brand awareness towards filters on social media platform

description: Social media platforms are now developing features to attract more users to their applications, like Facebook. A new feature has been released on Instagram (IG), a filter that becomes very popular to play for fun or entertainment. However, when widespread use begins, many brands are increasingly interested in using IG filters for commercial purposes. Consequently, this thesis aims to guide small businesses interested in using filters as a marketing tool by using behavior design to create filter awareness. As large businesses are becoming more widely used, the researcher sees an opportunity to help a small business understand and access filters in marketing. It improves understanding of how to create filters for a suitable target audience. The purpose of this study is to investigate customers ’interests and identify critical factors that can enhance brand awareness through filters on social media platforms to select the most suitable target group. This thesis intends to use behavior design to understand filter user behavior by using a CAR model as a concept to understand the process of behavior and the factors that cause the behavior. Thus, this thesis aims to create a guideline for using filters as a marketing tool to enhance brand awareness. The research methodology of this thesis includes both quantitative and qualitative approaches. Quantitative data were collected using an online questionnaire to study the target users and consumer behavior towards filters. An open-ended question was used in the interview to collect qualitative data from creators and entrepreneurs who have experience in using filters as a marketing tool.Finally, the data collection results revealed that most users are female, in the age of generation z, about 18-25 years old. Most users use and share filters on Instagram regularly, which is the right target audience to focus on. An analysis of interview data shows three main factors: cue, action, and rewards, related to behavior design that creates the desired behavior that leads to brand awareness. Those results represent a design guideline for new entrepreneurs interested in applying a behavioral design to support their digital marketing strategy.
DOI: 10.14457/tu.the.2022.161
title: An investigation into how to make designer fashion in Thailand more ethical and sustainable

description: Many fashion brands issue multiple collections per year instead of the traditional two. This has resulted in the fashion industry creating over twice the amount of clothing that it did two decades ago, and generating around 8-10% of all global CO2 emissions. It is predicted that the negative environmental impacts of the industry will escalate substantially by 2050.The exceptional popularity for fast fashion has led to many local brands constantly competing with each other to meet high demand. This trend is unsustainable and substantially uses up precious resources, including high quantities of water. A better alternative that still taps into people’s desire to dress stylishly and take pride in their appearance is needed to address such issues.This thesis investigates how to create a slow fashion brand that leads by example on how to make fashion more sustainable and ethical, and how its approaches could be adopted by others to spread this initiative. It is worthy of note that members of the public are increasingly interested in the concept of slow fashion and being seen to do the right thing, suggesting that there is a real opportunity to successfully develop such an initiative.Making high-quality slow fashion that is designed to timelessly retain its style over a prolonged period of use can greatly enhance the green credentials of the fashion industry. Such fashion can create a sense of pride in its wearers, who actively demonstrate by the clothing they wear with pride that they care for the planet and its future.With slow fashion, high emphasis is placed on quality over quantity, where frequently worn designs can be paired with existing outfits and timeless design. It is suggested that is fits in with the late King’s Sufficiency Economy Philosophy and should find a place in the hearts of Thais.
DOI: 10.14457/tu.the.2022.162
title: การประเมินผลการปฏิบัติหน้าที่ของผู้ใหญ่บ้านตามระเบียบกระทรวงมหาดไทยว่าด้วยหลักเกณฑ์และวิธีการประเมินผลการปฏิบัติหน้าที่ของผู้ใหญ่บ้าน พ.ศ. 2559: ศึกษาเฉพาะพื้นที่อำเภอศรีสวัสดิ์ จังหวัดกาญจนบุรี

description: การศึกษาเรื่องการประเมินผลการปฏิบัติหน้าที่ของผู้ใหญ่บ้าน ตามระเบียบกระทรวงมหาดไทยว่าด้วยหลักเกณฑ์และวิธีการประเมินผลการปฏิบัติหน้าที่ของผู้ใหญ่บ้าน พ.ศ. 2559 ศึกษาเฉพาะพื้นที่อำเภอศรีสวัสดิ์ จังหวัดกาญจนบุรี มีวัตถุประสงค์เพื่อศึกษาการประเมินผลการปฏิบัติหน้าที่ของผู้ใหญ่บ้าน ตามระเบียบกระทรวงมหาดไทยว่าด้วยหลักเกณฑ์และวิธีการประเมินผลการปฏิบัติหน้าที่ของผู้ใหญ่บ้าน พ.ศ.2559 ศึกษาความคิดเห็นของผู้มีส่วนได้เสียในการประเมินผล ศึกษาการมีส่วนร่วมของประชาชนในการประเมินผลการปฏิบัติหน้าที่ของผู้ใหญ่บ้าน และศึกษาปัญหาและอุปสรรคในการประเมินผลการปฏิบัติหน้าที่ของผู้ใหญ่บ้านผลการศึกษาพบว่า การประเมินผลการปฏิบัติหน้าที่ของผู้ใหญ่บ้าน นั้น เป็นกิจกรรมที่ต้องการวัดผลการปฏิบัติหน้าที่ของผู้ใหญ่บ้านว่าเป็นตามเป้าหมาย หรือเป็นไปตามกรอบอำนาจหน้าที่ของผู้ใหญ่บ้านหรือไม่ เพื่อเป็นมาตรการในการควบคุมกำกับดูแลการปฏิบัติหน้าที่ของผู้ใหญ่บ้าน เพื่อให้ผลการปฏิบัติหน้าที่เป็นตัวชี้วัดว่าผู้ใหญ่บ้านควรที่จะดำรงตำแหน่งต่อไปหรือไม่หากไม่ผ่านการประเมินผลการปฏิบัติหน้าที่ ให้ทราบจุดเด่น จุดด้อย ของผู้ใหญ่บ้านแต่ละคน เพื่อนำมาเป็นข้อมูลในการส่งเสริมและพัฒนาความสามารถ แต่ทั้งนี้ หลักเกณฑ์การประเมินที่กำหนดให้มีการประเมินผลการปฏิบัติหน้าที่ของผู้ใหญ่บ้านทุก 4 ปีนั้น เป็นระยะเวลาที่ยาวนาน เกินไป เมื่อเทียบกับการประเมินผลการปฏิบัติหน้าที่ การปฏิบัติงานอื่น ๆ ที่กำหนดประเมินทุก ๆ 1 ปี หรือน้อยกว่านั้น อีกทั้ง ผลการศึกษาจึงพบว่ามีความต้องการให้เพิ่มองค์ประกอบของคณะกรรมการประเมิน ตามระเบียบกระทรวงมหาดไทยว่าด้วยหลักเกณฑ์และวิธีการประเมินผลการปฏิบัติหน้าที่ของผู้ใหญ่บ้าน พ.ศ.2559 เพื่อเพิ่มความหลากหลายในการประเมินผลให้ครอบคลุมภารกิจหน้าที่ต่าง ๆ ของผู้ใหญ่บ้าน และในประเด็นของการรับฟังความคิดเห็นของประชาชน ซึ่งเป็นกระบวนการหนึ่งถูกกำหนดโดยระเบียบกระทรวงมหาดไทยว่าด้วยหลักเกณฑ์และวิธีการประเมินผลการปฏิบัติหน้าที่ของผู้ใหญ่บ้าน พ.ศ.2559 จากการศึกษาพบว่าอยู่ในระดับที่ 6 ระดับ ร่วมติดตามตรวจสอบประเมินผล ตามทฤษฎีการมีส่วนร่วม กระบวนการรับฟังความคิดเห็นของประชาชนดังกล่าวนั้นขึ้นอยู่กับคณะกรรมการประเมินผลว่าจะใช้ผลการรับฟังความคิดเห็นของประชาชนมาใช้เป็นข้อมูลประกอบการพิจารณาประเมินผลมากน้อยเพียงใด ซึ่งในการประเมินผลการปฏิบัติหน้าที่ของผู้ใหญ่บ้านองค์ประกอบหลักในการประเมินผลนั้นคณะกรรมการประเมินผลยังคงต้องพิจารณาตามองค์ประกอบในด้านต่าง ๆ เป็นต้น
DOI: 10.14457/tu.the.2022.164
title: การศึกษาการเรียนรู้แบบนำตนเองของอาจารย์เกื้อหนุน: การวิจัยศึกษาตนเอง

description: งานวิจัย มีวัตถุประสงค์ เพื่อศึกษาแบบแผนความคิดการเรียนรู้แบบนำตนเองของผู้วิจัยและวิเคราะห์แบบแผนการเรียนรู้แบบนำตนเองของผู้วิจัย ในฐานะอาจารย์เกื้อหนุน จากเครื่องมือ คือ แบบบันทึกภาคสนาม แบบสัมภาษณ์แบบเจาะลึก การสังเกต ในระยะเวลา 10 ปี จากข้อมูลทั้งหมดทำให้ผู้วิจัย 1. เข้าใจแบบแผนความคิดการเรียนรู้แบบนำตนเองของผู้วิจัยที่เปลี่ยนแปลงจากวัยเด็กจนการเป็นอาจารย์เกื้อหนุนและนำมาปฏิบัติต่อเนื่องในชีวิตประจำวัน คือ ต้องเป็นผู้ฟังมากกว่าผู้พูด ต้องเข้าใจตัวเองก่อนเข้าใจผู้อื่น และการเรียนรู้สามารถเกิดได้ทุกที่ทุกเวลา เป็นผลมาจากกระบวนการเติบโตในระบบนิเวศการเรียนรู้และส่งผลต่อการมีแบบแผนความคิดแบบเติบโต ทำให้เกิดการสะท้อนคิดแบบมีวิจารณญาณที่จะเข้าใจความแตกต่างของรูปแบบความคิดอื่นๆ 2. ค้นพบกระบวนการที่ทำให้เกิดแบบแผนความคิดแบบนำตนเอง จนพาไปสู่การเข้าใจแบบแผนการเรียนรู้แบบนำตนเองของผู้วิจัย ประกอบด้วย 8 ขั้นตอน คือ ฝึกฝืน ค้นหา ตั้งเป้าหมาย วางแผนงาน ฝึกฝน ประเมินผลและติดตามผล เรียนรู้เพิ่มเติมหรือสืบค้นผู้รู้ และการสรุปและการสะท้อนการเรียนรู้ ทำให้การเป็นอาจารย์เกื้อหนุนสามารถรับรู้แบบแผนการเรียนรู้มีความแตกต่างกันของแต่ละบุคคลและบริบทแวดล้อมต่างๆ จนนำมาสู่จัดกระบวนการเรียนรู้ที่เหมาะสมกับผู้เรียนและทำให้ผู้เรียนได้ค้นพบวิธีการเรียนรู้แบบนำตนเองได้ผลการวิจัยนี้ สามารถเติมเต็มองค์ความรู้ใน 3 ประเด็นคือ ในฐานะอาจารย์เกื้อหนุน มีการเปลี่ยนแบบแผนความคิดจากการที่ครูเป็นผู้ถ่ายทอดกลายเป็นครูและผู้เรียนมีการเรียนรู้ร่วมกันสามารถจัดให้เกิดการเรียนรู้ได้ในทุกสถานที่ ตลอดจนการเป็นผู้ฟังที่ดี เข้าใจผู้เรียนรวมทั้งเข้าใจตนเองด้วย 2. การเรียนรู้แบบนำตนเอง พบว่า ทุกคนมีแบบแผนการเรียนรู้แบบนำตนเองที่แตกต่างกัน ดังนั้นการจัดการเรียนรู้แบบนำตนเองต้องคำนึงถึงผู้เรียนที่มีความแตกต่างกันเสมอ 3. การศึกษาวิจัยตนเอง พบว่า การใคร่ครวญอย่างมีวิจารณญาณ ทำให้เข้าใจความคิดของตนเองในแต่ละช่วงชีวิต ซึ่งเป็นสิ่งสำคัญทำให้ผู้วิจัยเกิดความเข้าใจต่อความเชื่อเดิมคือ ทุกคนสามารถเรียนรู้และพัฒนาได้ มีความรู้และความเข้าใจในบริบทของการทำงานของตนเอง ทำให้เห็นปัญหาที่เกิดขึ้นในการทำงานและการใช้ชีวิตและสามารถหาวิธีการแก้ไขปัญหาที่เหมาะสมต่อสถานการณ์ได้ดีมากขึ้น และนอกเหนือจากนี้ ในการนำกระบวนการเรียนรู้ไปใช้ อาจจะต้องคำนึงถึงทฤษฎีการเรียนรู้ในลักษณะอื่นๆ ด้วย เช่นการเรียนรู้ผ่านประสบการณ์ การเรียนรู้เพื่อการเปลี่ยนแปลง